
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1285 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης και κατηγοριο- 


ποίηση των οικισμών: α) Ωρολόγι, β) Αγ. Θέκλα και γ) Πρι- 

νάκι του Ν. Εύβοιας. 1 

Καθορισμός ορίων, όρων και περιορισμών δόμησης και κατηγοριο- 
ποίηση του οικισμού ΔΕΣΦΙΝΑΣ, της Κοινότητας ΔΕΣΦΙΝΑΣ 
Ν. Φωκίδας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 9733/ΕΠΑ 1429 (1) 


Καθορισμός ορίων, όρων και περιορισμών δόμησης και κατηγοριοποϊ- 

ηση των οικισμών α) Ωρολόγι, β) Αγ. Θέκλα και γ) Πρινάκι του 

Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
' Εχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181Δ/3.5.85) 
«περί τρόπου καθορισμού ορίων οικισμού της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των οριών των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του κρά¬ 
τους της ΕΣΥΕ. 

5. Την αριθ. 28/28.9.85 απόφαση του Κοινοτικού Συμβουλίου 
Ωρολογίου. 

6. Τη 1959/ΕΠΑ 280/27.8.86 εισήγηση ΤΠ και ΠΕ προς το 
ΣΧΟΠ Ν. Εύβοιας. 

7. Το 196 ΣΧΟΠ/18.9.86 έγγραφο του ΣΧΟΠ του Νομού. 

8. Τα αριθ. α) 681/4.3.86, β) 903/26.3.86 και γ) 904/26. 
3.86 έγγραφα του Δασαρχείου Αλιβερίου. 

9. Την 9168/ΕΠΑ 1324/24.9.86, εισήγηση ΤΠ & ΠΕ προς το 
ΣΧΟΠ Ν. Εύβοιας. 

10. Την αριθ. 1η γνωμοδότηση του 38ου/86 πρακτικού του 
ΣΧΟΠ του Νομού, αποφασίζουμε: 

I. Κατατάσσουμε τους οικισμούς α) Ωρολόγι β) Αγ. Θέκλα και γ) 
Πρινάκι, σύμφωνα με το άρθρο 2 του από 24.4,85 Π. Δ/τος (ΦΕΚ 
181Δ/3.5.85) στις παρακάτω κατηγορίες. 

α) ΩΡΟΛΟΓΙ: Ενδιαφέρων, Στάσιμος, Συνεκτικός και Μεσαίος οι¬ 
κισμός. 


β) ΑΓ. ΘΕΚΛΑ: Ενδιαφέρων, Στάσιμος, Συνεκτικός και Μικρός οι¬ 
κισμός. 

γ) ΠΡΙΝΑΚΙ: Αδιάφορος, Στάσιμος, Συνεκτικός και Μικρός οικι¬ 
σμός. 

II. Καθορίζουμε: 1) τα όρια των οικισμών: α) Ωρολόγι, β) Αγ. 
Θέκλα και γ) Πρινάκι του Ν. Εύβοιας με στοιχεία για τον: 

α) Ωρολόγι: (1, 2, 3, 4, 5, 6, 7, 8, 9, 10, 11, 1). 

β) Αγ. Θέκλα: (1, 2, 3, 4, 5, 6, 7, 8, 1). 

γ) Πρινάκι: (1, 2, 3, 4, 5, 6, 7, 8, 9, 1), όπως αυτά φαίνονται στα 

συνοδευτικά της παρούσας σχεδιαγράμματα σε κλίμ. 1:5.000, που 

έχουν θεωρηθεί από την Προϊσταμένη της ΕΠΑ και που αποτελούν 
(αναπόσπαστα μέρη της απόφασης αυτής και συντάχθηκαν βάσει στοι¬ 
χείων χαρτών και επιτόπου ελέγχου. 

2) Σειρά ισχύος για περίπτωση ασυμφωνίας, πρώτον το σχέδιο και 
δεύτερον το κείμενο της περιγραφής των ορίων. 

III. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 

Α'. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το από 24.4.85 Π.Δ ΦΕΚ 181/Δ/3.5.85 και 
για τους οικισμούς: α) Ωρολόγι, β) Αγ. Θέκλα και γ) Πρινάκι αρτιό¬ 
τητα γηπέδου 500 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα δημο¬ 
σίευσης του από 24.4.85 Π. Δ/τος. 

Β ’. Ειδικοί όροι δόμησης 

Για τους οικισμούς: α) Ωρολόγι, β) Αγ. Θέκλα και γ) Πρινάκι, τους 
ειδικούς όρους δόμησης που αναγράφονται στις καρτέλες, που συνο¬ 
δεύουν την παρούσα, κάθε φορά. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το ΤΠ & ΠΕ της Νομαρχίας ώστε να εξασφαλίζεται 
η συνέχεια των υπαρχόντων κοινόχρηστων χώρων και η δημιουργία 
νέων κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.85 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.85). 

Η απόφαση αυτή, με το σχεδιάγραμμα οριοθέτησης των οικισμών, 
καθώς και τις καρτέλες των ειδικών όρων δόμησης που τη συνοδεύ¬ 
ουν, να δημοσιευθεί στην Εφημερίδα της Κυβερνήσεως. 

Χαλκίδα, 31 Οκτωβρίου 1986 
Ο Νομάρχης 
ΕΥΤ. ΚΟΝΤΟΜΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριϋ. 3403 (2) 

Καθορισμός ορίων, όρων και περιορισμών δόμησης και κατηγοριοποί- 

ηση του οικισμού ΔΕΣΦΙΝΑΣ, της Κοινότητας ΔΕΣΦΙΝΑΣ Ν. 

Φωκίδας. 

Ο ΝΟΜΑΡΧΗΣ ΦΩΚΙΔΑΣ 
' Εχοντας υπόψη: 

1! Τις διατάξεις του από 24.4.1985 Π.Δ. (ΦΕΚ 181Δ/3.5. 
1985), περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης. 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΙΙ. 

4. Την αριθ. 5/86 απόφαση του Κοινοτικού Συμβουλίου Δεσφίνας. 

5. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

6. Την αριθ. 5/30.6.86 γνωμοδότηση του Συμβουλίου ΧΟΠ του 
Νομού, αποφασίζουμε: 

I. Κατατάσσουμε τον οικισμό Δεσφίνας στις παρακάτω κατηγορίες: 
μη παραλιακός, μη τουριστικός, μη περιαστικός, ενδιαφέρων, στάσι¬ 
μος, συνεκτικός, μεγάλος. 

II. Καθορίζουμε τα όρια του οικισμού Δεσφίνας της Κοινότητας Δ 
εσφίνας του Ν. Φωκίδας με στοιχεία όπως αυτά φαίνονται στο συνο¬ 
δευτικό της παρούσας σχεδιάγραμμα σε κλίμακα 1:5.000 που αποτε¬ 
λεί αναπόσπαστο μέρος της απόφασης αυτής και συντάχθηκε βάσει 
στοιχείων χαρτών και επιτόπου ελέγχου. 

III. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. της 24.4.85 ΦΕΚ 181Δ/3.5.1985 


και για το συνεκτικό τμήμα του οικισμού ορίζεται αρτιότητα γηπέδου 
300 τ.μ. 

2. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι Δόμησης 

Εκτός από τους ειδικούς όρους δόμησης που αναγράφονται στην 
καρτέλα που συνοδεύει την παρούσα: 

Β1) Υποχρεωτική κατασκευή κεραμοσκεπούς στέγης, μέγιστης 
κλίσης 35% σε ποσοστό 80% τουλάχιστον της κάλυψης του κτιρίου 
έστω και αν προβλέπεται ή υπολείπεται καθ’ ύψος προσθήκη. 

Β2) Οι εξώστες θα απέχουν 1μ. τουλάχιστον μεταξύ τους, το μέγι¬ 
στο μήκος καθενός μπορεί να είναι 5μ. το συνολικό δε ποσοστό μή¬ 
κους ανά όψη κτιρίου το 70% αυτής. Δεν επιτρέπονται συνεχόμενοι 
γωνιακοί εξώστες. 

Β3) Τα κουφώματα θα είναι ξύλινα καρφωτά, περσιδωτά ή τα- 
μπλαδωτά. 

Β4) Οι άδειες οικοδομών ελέγχονται από την ΕΠΑΕ για να εγκρί¬ 
νει παρεκκλίσεις από τα παραπάνω (Β1, Β2, Β3). 

ΐν.α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και ΠΕ. της Νομαρχίας ώστε 
να εξασφαλίζεται η συνέχεια των υπαρχόντων Κοινοχρήστων χώρων 
και η δημιουργία νέων Κοινοχρήστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.1985 Π. 
Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4. 
1985 (ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην εφημερίδα της Κυβερνήσεως. 

Άμφισσα, 18 Αυγούστου 1986 
Ο Νομάρχης 

ΠΑΝΑΓΙΩΤΗΣ ΘΕΡΜΟΣ 




ΠΙΝΑΚΑΣ Α.2.1. I ΟΙΚΙΣΜΟΣ : ΛΒΣΦΤΝΑ 

